PATVIRTINTA

Šilalės rajono savivaldybės

administracijos direktoriaus

2023 m. rugpjūčio 31 d.

įsakymu Nr. DĮV-524

**GYVENTOJŲ PASTATŲ, NUKENTĖJUSIŲ NUO GAISRO IR KITŲ STICHINIŲ NELAIMIŲ, ŽALOS APSKAIČIAVIMO METODIKA**

**I SKYRIUS**

**BENDROSIOS NUOSTATOS**

1. Gyventojų pastatų, nukentėjusių nuo gaisro ir kitų stichinių nelaimių, žalos apskaičiavimo metodika (toliau – Metodika) reglamentuoja Šilalės rajono savivaldybės (toliau – Savivaldybė) gyventojų pastatų, nukentėjusių nuo gaisro ir kitų stichinių nelaimių, žalos apskaičiavimo tvarką, skiriant vienkartinę pašalpą Savivaldybės gyventojams patirtiems nuostoliams iš dalies kompensuoti.

2. Gaisrų padarytų nuostolių žalą apskaičiuoja Savivaldybės administracijos direktoriaus įsakymu sudaryta Savivaldybės administracijos Gyventojų pastatų, nukentėjusių nuo gaisro ir kitų stichinių nelaimių, žalos apskaičiavimo komisija (toliau – Žalos apskaičiavimo komisija) iš trijų asmenų. Žalos apskaičiavimo komisijos pirmininką skiria Savivaldybės administracijos direktorius.

3. Metodika parengta vadovaujantis Vienkartinių ir tikslinių pašalpų skyrimo ir mokėjimo Šilalės rajone tvarkos aprašu, patvirtintu Šilalės rajono savivaldybės tarybos 2023 m. liepos 27 d. sprendimu Nr. T1-189 „Dėl Vienkartinių ir tikslinių pašalpų skyrimo ir mokėjimo Šilalės rajone tvarkos aprašo patvirtinimo“.

4. Gyventojų pastatų, nukentėjusių nuo gaisro ir kitų stichinių nelaimių, žalos apskaičiavimas atliekamas vadovaujantis pagarbos žmogaus teisėmis, teisingumo, sąžiningumo ir protingumo, taip pat Lietuvos Respublikos viešojo administravimo įstatyme įtvirtintais įstatymo viršenybės, objektyvumo, nepiktnaudžiavimo valdžia ir tarnybinio bendradarbiavimo principais.

**II SKYRIUS**

**GAISRŲ IR KITŲ STICHINIŲ NELAIMIŲ METU PASTATAMS PADARYTOS ŽALOS ADMINISTRAVIMO TVARKA**

5. Savivaldybės gyventojas, kuriam nuosavybės teise priklausantys pastatai, esantys Savivaldybės teritorijoje, nukentėjo nuo gaisro ir kitų stichinių nelaimių, rašo prašymą vienkartinei pašalpai Savivaldybės administracijos direktoriui. Prašymai priimami pagal asmenų nuolatinę ar faktinę gyvenamąją vietą, kaime gyvenančių – seniūnijose, mieste – Savivaldybės administracijos priimamajame.

6. Gyventojai, kurių pastatai nukentėjo nuo gaisrų ir kitų stichinių nelaimių, ne vėliau kaip per 60 (šešiasdešimt) dienų nuo šio nelaimingo atsitikimo turi teisę kreiptis pagal Metodikos 5 punktą.

7. Vienkartinei pašalpai gauti reikalingi dokumentai:

7.1. asmens prašymas, kuriame nurodoma pastatams gaisro ir kitų stichinių nelaimių metu padarytos žalos materialinis dydis ir kiti svarbūs motyvai;

7.2. asmens tapatybę patvirtinantis dokumentas;

7.3. pažyma iš priešgaisrinės tarnybos apie įvykusį gaisrą, jei prašoma vienkartinė pašalpa nukentėjus nuo gaisro;

7.4. seniūnijos seniūno surašyta pažyma dėl asmens, kurio pastatai nukentėjo nuo kitų stichinių nelaimių;

7.5. seniūnijos, kurioje įvyko nelaimė, seniūno Gyventojų pastatų, nukentėjusių nuo gaisro ir kitų stichinių nelaimių, seniūnijos pažyma apie priklausantį turtą (1 priedas), jei Valstybės įmonės registrų centre nėra duomenų, kam nuosavybės teise priklauso pastatas;

7.6. pateikia preliminarų pastatų atstatymui reikalingų medžiagų ir lėšų poreikio apskaičiavimą (2 priedas).

8. Žalos apskaičiavimo komisija, vadovaudamasi Metodika, įvertina pastatams padarytos žalos dydį, surašo Žalos apskaičiavimo aktą ir teikia Savivaldybės Socialinės paramos skyrimo komisijai. Žalos apskaičiavimo aktas yra teisėtas, jeigu jį surašo ir jį pasirašo daugiau kaip 2/3 komisijos narių.

9. Duomenis apie nuosavybės teise priklausantį turtą dėl pastatų, įregistruotų Valstybės įmonės Registrų centre, Žalos apskaičiavimo komisijai pateikia Savivaldybės administracijos Turto ir socialinės paramos skyrius.

10. Žalos apskaičiavimo komisija nelaimės vietą apžiūri ir žalos apskaičiavimo aktą Socialinės paramos skyrimo komisijai pateikia ne vėliau, kaip per 20 (dvidešimt) dienų (nuo prašymo gavimo Savivaldybės administracijoje dienos).

**III SKYRIUS**

**ŽALOS APSKAIČIAVIMO TVARKA**

11. Gyventojams, kurių pastatai, esantys Savivaldybės teritorijoje, nukentėjo nuo gaisro ar kitų stichinių nelaimių metu gali būti skiriama vienkartinė pašalpa:

11.1. nukentėjus pareiškėjo gyvenamajam būstui, kuriame jis faktiškai gyvena, atsižvelgiant į patirtus nuostolius, 15 procentų nuo visos pastatams padarytos žalos – iki 100 BSI dydžio;

11.2. nukentėjus pareiškėjo kitiems negyvenamosios paskirties pastatams, atsižvelgiant į patirtus nuostolius, 15 procentų nuo visos pastatams padarytos žalos – iki 70 BSI dydžio;

11.3. jeigu po gaisro ar stichinės nelaimės pastatas (-ai) dėl padarytų nuostolių nebus atstatomas (-i), pastatų sutvarkymui pagal pateiktus išlaidas patvirtinančius dokumentus – iki 10 BSI dydžio.

12. Pastatų žalos apskaičiavimas atliekamas atsižvelgiant į pastato statybos metus, nusidėvėjimą, gyventojo pateiktą preliminarų pastatų atstatymui reikalingą medžiagų ir lėšų poreikio apskaičiavimą.

13. Vienkartinė pašalpa skiriama Savivaldybės administracijos direktoriaus įsakymu Socialinės paramos skyrimo komisijos siūlymu.

**IV SKYRIUS**

**BAIGIAMOSIOS NUOSTATOS**

14. Gyventojų pastatų, nukentėjusių nuo gaisro ar kitų stichinių nelaimių, žalos apskaičiavimo komisijos aktus gali kontroliuoti Savivaldybės administracijos Centralizuotas vidaus audito skyrius ir kiti Savivaldybės administracijos skyriai teisės aktų nustatyta tvarka.

 ––––––––––––––––––––––––––––––

Gyventojų pastatų, nukentėjusių nuo gaisro ir kitų stichinių nelaimių, žalos apskaičiavimo metodikos

1 priedas

**GYVENTOJŲ PASTATŲ, NUKENTĖJUSIŲ NUO GAISRO IR KITŲ STICHINIŲ NELAIMIŲ, SENIŪNIJOS PAŽYMA APIE PRIKLAUSANTĮ TURTĄ**

**ŠILALĖS RAJONO**

**SAVIVALDYBĖS ADMINISTRACIJOS \_\_\_\_\_\_\_\_\_\_\_\_SENIŪNIJA**

20­­­\_\_\_\_m.\_\_\_\_\_\_\_\_\_\_\_\_\_\_\_\_\_\_\_\_ d.

(data)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vieta)

Šilalės rajono savivaldybės administracijos

Gyventojų pastatų, nukentėjusių nuo gaisro ir kitų stichinių nelaimių, žalos apskaičiavimo komisijai

Nelaimė įvyko

(įvykusios nelaimės data, tikslus nukentėjusio pastato adresas)

Pastato, priklausančio

(nurodoma pastato savininko vardas, pavardė, tiksli gyvenamoji vieta)

Nukentėjęs pastatas yra:

\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodomas pastato registro numeris bei žemės sklypo savininkas)

Jeigu nukentėjęs pastatas neįregistruotas Valstybės įmonės Registrų centre, nurodyti priežastį: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seniūno pastabos ir rekomendacijos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seniūnijos Seniūnas \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (Parašas) (Vardas, pavardė)

Gyventojų pastatų, nukentėjusių nuo gaisro ir kitų stichinių nelaimių, žalos apskaičiavimo metodikos

2 priedas

**GYVENTOJŲ PASTATŲ, NUKENTĖJUSIŲ NUO GAISRO IR KITŲ STICHINIŲ NELAIMIŲ, ATSTATYMUI REIKALINGŲ MEDŽIAGŲ IR LĖŠŲ POREIKIO PRELIMINARUS APSKAIČIAVIMAS**

 20\_\_\_\_m.\_\_\_\_\_\_\_\_\_\_\_\_\_\_\_\_\_\_d.

(data)

|  |  |  |  |  |
| --- | --- | --- | --- | --- |
| Eil. Nr.  | Medžiagų / darbų pavadinimai | Mato vienetai  | Kiekis | Suma |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| X | Iš viso | X | X |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 (Pareiškėjo vardas, pavardė) (Parašas)